Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: minden vállalkozás élhet. Ugyancsak nem minősül támogatásnak az önkormányzatokról szóló 1990. évi LXV. törvény 8. §-ában felsorolt közfeladatok ellátásáért az önkor-
Paragraph Index: 101

15. § Az Ámr. 18. §-ának (1) és (7) bekezdései helyébe a következő rendelkezések lépnek: „(1) A 12. § (1) bekezdésének b) pontjában megjelölt költségvetési szervek kivételével a költségvetési szervnél — ha az nem felügyeleti szerv — a 17. § (1) bekezdésében meghatározott feladatokat végző saját gazdasági szervezet vezetőjét (gazdasági vezetőt) — besorolásától függetlenül — határozatlan időre — ha törvény másként nem rendelkezik — a felügyeleti szerv vezetője a költségvetési szerv vezetőjének javaslatára bízza meg és menti fel. A további munkáltatói jogokat a költségvetési szerv vezetője gyakorolja.” „(7) A gazdasági vezető vagy az általa írásban kijelölt — a 135. § (2) bekezdés szerinti iskolai végzettséggel, illetve képesítéssel rendelkező — személy ellenjegyzése nélkül a költségvetési szervet terhelő gazdasági kihatású kötelezettség nem vállalható, követelés nem írható elő, és ilyen intézkedés nem tehető.”

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes